Doepa in drankie, Wits-student glo verkrag | Maroela Media
Argieffoto (Foto: Aline Ponce/Pixabay)
Volgens die polisie het die student 'n partytjie by 'n woonstel in Johannesburg se middestad bygewoon. Sy het 'n enkele glas wyn gedrink, maar die volgende oggend sonder haar onderklere wakker geword.
"Die verdagte het vir haar 'n glas wyn aangebied. Sy het die hele nag lank geslaap en vanoggend omstreeks 04:30 wakker geword," het kapt. Xoli Mbele, woordvoerder van die polisie, gesê.
Die student, wie se drankie moontlik gedokter is, het gesê sy het 'n taxi ontbied voor sy besef het haar onderklere is verwyder terwyl sy geslaap het. "Sy het teruggegaan na die kamer, die verdagte daaroor gekonfronteer en die sekuriteit in die gebou in kennis gestel," het Mbele verduidelik. Die saak is by die polisie aangemeld en die verdagte is in hegtenis geneem.
Die polisie se ondersoek duur voort. Die man sal vandeesweek in die hof verskyn.
Buhle Zuma, woordvoerder van Wits, het Maandagmiddag gesê die dekaan het nog nie enige inligting ontvang dat 'n student verkrag is nie. Die universiteit het egter kampussekuriteit gekontak om met die SAPD in verbinding te tree. Sy het gesê die dekaan stel ook verder ondersoek in. 'n Berader van die universiteit is op bystand indien nodig.
Die polisie maan vroue om paraat te wees wanneer hulle vreemdelinge ontmoet.
Ook maar lekker dom studente wat nou nog drankies kry en drink en hoop dis nie gedokter nie!
Wat het die verkragting met die universiteit te doen? Die vrou was by n partytjie in die middestad waar die verkragting na bewering gebeur het. Soek die dekaan nou n ekskusie om die student uit te betaal? Dit wil voorkom asof net sy en die verdagte teenwoordig was. Hoekom het sy gebly?
@CFS, as dit n klomp mense bymekaar is, met vreemde mense tussendeur, dan gaan ek die drankie weier. Al ken ek jou goedgenoeg, as jy nie daai dop heeltyd onder oë het nie, val daar sommer by huispartytjies ook goed in die drankies. Maar ek wonder nou net, het sy die taxi vanuit die woonstel ontbied? Of van die straat? Ek wonder nou net hoe besef mens nie met die opstaanslag dat jou onderklere missing is nie? Of kon sy moontlik nog bedwelm gewees het? Miskien is daar n opvolg berig wat meer detail gee.